google/wiki40b huggingface dataset:
हालिशहर

अवस्थिति

हालिशहर उत्तर 24 परगना ज़िले में, हुगली नदी के किनारे, पश्चिम बंगाल के कल्याणी शहर से लगभग 3 किलोमीटर दक्षिण पश्चिम की ओर, और कोलकाता के मध्य से करीब 50 किलोमीटर उत्तर की ओर अवस्थित है। यह हुगली नदी के किनारे बण्डेल शहर के दूसरे छोर पर स्थित है। यह रेलमार्ग और सड़क मार्ग से आसपास के क्षेत्रों से व देश के अन्य हिस्सों से अछि तरह जुड़ा है। हालिशहर रेलवे स्टेशन, कोलकाता उपनगरीय रेलजल का हिस्सा है। तथा कल्याणी गतिमार्ग द्वारा यह कोलकाता से जुड़ा है। इसके अलावा, जुबली ब्रिज के मदद से नदी के दूसरे छोर तक यातायात की जा सकती है, एवं जल वाहन की सुविधा भी मौजूद है।

भूगोल

हालिशहर का क्षेत्रफल 8.29 वर्ग किलोमीटर है। यह उत्तर २४ परगना ज़िले में हुगली नदी के किनारे, पश्चिम बंगाल के बण्डेल शहर के दूसरी ओर समुद्र तल से 15 मीटर ऊपर अवस्थित है। यहाँ के मौसम पर मॉनसून का काफी महत्वपूर्ण प्रभाव पड़ता है।

जनसांख्यिकी

साल 2011 के जनगणना के अनुसार हालीशहर की कुल शहरी जनसंख्या 124939 है और आसपास के उपशहरी इलाका को मिला के कुल जनसंख्या 124939 हो जाती है। जनसंख्या के हिसाब से यह भारत का 380वाँ शहर है। जनगणना आँकड़ा के अनुसार इस शहर में लिंगानुपात 908 और साक्षरता दर 88.36% है।
आती रहेंगी बहारें

पटकथा

यह कहानी डॉ॰ अमर के मध्य घूमती रहती है, जो एक अमीर व्यापारी का बेटा रहता है। जिसका एक अपना कपड़े का दुकान भी होता है। उसके पिता को अपने बच्चे के कार्यों पर गर्व होता है। लेकिन उसकी माँ उसके भाई के बात में आ कर यह सोचती है कि व्यापारी का बेटा व्यापारी ही बनेगा। अमर के दो बहुत अच्छे मित्र रहते हैं। पड्डी और मिलिन्द नाम के यह दोनों मित्र उसके बचपन से साथ रहते हैं। लेकिन इसमें तब मोड़ आता है जब अमर को यह पता चलता है कि उसे एक खतरनाक बीमारी हो गई है और उसका इलाज नहीं है। इसके बाद अमर यह निर्णय लेता है कि वह उससे प्यार करने वालों अपने से दूर कर देगा जिससे उसके मरने के बाद कोई भी उसे याद न करे।
मीना उपाध्याय

जीवनी

उपाध्याय भारत में पैदा हुईं था। उन्होंने18 वर्ष की उम्र में एक व्यवस्थित विवाह में प्रवेश किया और अपने पति, एक इंजीनियर के साथ एक साल बाद यूनाइटेड किंगडम में चली गयी थी। दिल्ली विश्वविद्यालय में जीव विज्ञान में स्नातक की डिग्री का अध्ययन करने के बाद,  उन्होंने एडिनबर्ग विश्वविद्यालय में मास्टर ऑफ साइंस पूरा किया, इसके बाद कार्डिफ विश्वविद्यालय में डॉक्टरेट की उपाधि प्राप्त की।  उपाध्याय ने पीएचडी समाप्त होने के कुछ ही समय पहले, उनके पति की मृत्यु हो गई, जब वह 35 साल की थी और उनकी बेटी सात की थी।
उपाध्याय ने 2000 में रॉयल कॉलेज ऑफ पैथोलॉजिस्ट के साथ एक फैलोशिप पूरी की, मेडिकल जेनेटिक्स के क्षेत्र में ऐसा करने वाले पहले लोगों में से एक बन गईं। 
उनका शोध कैरियर आनुवांशिक विकारों पर विशेष रूप से न्यूरोफिब्रोमैटोसिस टाइप I और फेसिओस्केपुलोहिम्रीम स्नायु डिस्ट्रोफी पर केंद्रित है।  व
वह इन दोनों रोगों और 20 से अधिक आनुवंशिक बीमारियों के निदान में सहायता के लिए विकसित परीक्षणों के लिए जिम्मेदार आनुवंशिक उत्परिवर्तनों की पहचान करने में शामिल थी।  उन्होंने उन कारणों की खोज भी की है जिनमे न्यूरोफाइब्रोटोसिस टाइप के कुछ लोग घातक ट्यूमर विकसित करते हैं और आनुवंशिक विकारों के लिए तेजी से निदान परीक्षण के विकास पर काम करती रही।  अपने कैरियर के दौरान, उन्होंने 200 से अधिक वैज्ञानिक लेख और तीन पाठ्यपुस्तकों के लेखक और मस्कुलर डिस्ट्रॉफी एसोसिएशन (2009), इन्सपायर वेल्स अवॉर्ड्स (2010), यूरोपीय न्यूरोफ़िब्रोमैटिसिस ग्रुप (2013), और वेल्श असेंब्ली (2011) से पुरस्कार प्राप्त किया। 
वह कार्डिफ यूनिवर्सिटी के कैंसर जेनेटिक्स संस्थान में प्रोफेसर रहे और कार्डिफ में मानद प्रोफेसर के रूप में सेवा करने के बाद, 2014 में उनकी सेवानिवृत्ति तक उन्होंने आल वेल्स मेडिकल जेनेटिक्स सेवा अनुसंधान और विकास प्रयोगशाला को निर्देशित किया।
उपाध्याय जातीय अल्पसंख्यकों की महिलाओं के लिए एक वकील भी हैं; उन्होंने वेल्श एशियाई महिला उपलब्धि पुरस्कार और वेल्श हेल्थकेयर में जातीय अल्पसंख्यक संगठन की स्थापना की।
"मेडिकल आनुवंशिकी और वेल्श एशियाई समुदाय के लिए सेवाएं" के लिए उन्होंने 2016 में एक ओबीई प्राप्त किया।
ममांग दई

जीवन परिचय

ममांग दई का जन्म 23 फरवरी 1957 को पासीघाट, पूर्वी सियांग जिले में मातीन दई और ओडी दाई के परिवार में हुआ। इनका परिवार ‘आदि’ जनजाति (आदिवासी) से संबंधित है। पाइन माउंट स्कूल, शिलांग, मेघालय से इन्होंने अपनी स्कूली शिक्षा पूरी की है और गौहाटी विश्वविद्यालय, असम से अंग्रेजी साहित्य में कला स्नातक हैं।
1979 में इनका चयन आईएएस के लिए हो गया था, लेकिन इन्होंने आईएएस छोड़कर पत्रकारिता को अपना करियर बनाया। आईएएस के लिए चुने जाने वाली अरुणाचल राज्य की पहली महिला हैं। एक पत्रकार के रूप में काम करते हुए, इन्होंने द टेलीग्राफ, हिंदुस्तान टाइम्स और द सेंटिनल में योगदान दिया। इन्होंने रेडियो के साथ ही दूरदर्शन, इटानगर में भी काम किया है।
ये इटानगर प्रेस क्लब की सचिव, अरुणाचल प्रदेश लिटरेरी सोसाइटी की महासचिव, उत्तर पूर्व लेखकों के फोरम की सदस्य और साहित्य अकादमी व संगीत नाटक अकादमी के जनरल काउंसिल की मेम्बर रह चुकी हैं। 2011 में उन्हें अरुणाचल प्रदेश राज्य लोक सेवा आयोग के सदस्य नियुक्त किया गया था। वर्तमान में ये अरुणाचल प्रदेश यूनियन ऑफ वर्किंग जर्नलिस्ट्स (एपीयूडब्ल्यू) की अध्यक्ष हैं।

साहित्य सृजन

अरुणाचल प्रदेश: द हिडन लैंड (2003) 
माउंटेन हार्वेस्ट: द फूड ऑफ अरुणाचल (2004)
द स्काई क्वीन (2003)
वन्स अपॉन ए मूनटाइम (2003) 
द लीजेंड ऑफ पेंसम (उपन्यास, 2006)
स्टूपिट क्यूपिड (उपन्यास, 2008) 
द ब्लैक हिल (उपन्यास, 2014) 
रिवर पोएम्स (कविता, 2004), 
द बाल्म ऑफ टाइम (कविता, 2008) 
हम्बेरेल्साईज लूम (कविता, 2014) 
मिडसमर सरवाइवल लिरिक्स (कविता, 2014)

सम्मान

इन्हें 2011 में भारत सरकार से पद्मश्री मिली। अरुणाचल प्रदेश सरकार ने 2013 में इन्हें ‘अरुणाचल प्रदेश: द हिडन लैंड’ के लिए वार्षिक वेरियर एल्विन पुरस्कार से सम्मानित किया। 2017 में ‘द ब्लैक हिल’ के लिए साहित्य अकादमी पुरस्कार मिला।
लीसा हेडेन

लिसा हेडेन (जन्म-१७ जून,१९८६), एक भारतीय मॉडल व अभिनेत्री हैं, जो बॉलीवुड की फिल्मों में काम करती हैं। उन्हें "कॉमेडी ड्रामा-क्वीन" में अपने काम के लिए महत्तवपूर्ण प्रशंसा मिली है। हेडेन ने काफी व्यावसायिक रूप से सफल फिल्में "हाउसफुल३" और "ऐ दिल है मुश्किल" में काम किया हैं।

प्रारंभिक जीवन

एलिसबेथ मारी हेडेन का जन्म १७ जून,१९८६ में चेन्नई, भारत  में वेंकट और एक ऑस्ट्रेलियाई माता बर्नाडेट मारिया हेडेन के घर हुआ था। उनकी बहन एक मॉडल से डीजे बन गयी। २००७ में भारत आने से पहले से पहले लीसा ऑस्ट्रेलिया में रहती थी, वह भारत अपने मॉडलिंग करियर की शुरुआत करने आई थी।

मॉडलिंग

१८ वर्ष की आयु में हेडेन एक योग अध्यापक बनना चाहती थी। मनोविज्ञान की पढ़ाई करते हुए उन्होंने अपने दोस्त की सलाह से किराये के भुगतान के लिए उन्होंने मॉडलिंग शुरू करने की सोची। उनको अपना पहला ब्रेक ऑस्ट्रेलिया में एक खिचाव की क्रीम के लिए काम करने को मिला। २००७ में वह अपनी बहन से प्रोत्साहित हो कर भारत आ कर मॉडलिंग करने की सोचने लगी। भारत में, वह विल्स लाइफस्टाइल इंडिया फ़ैशन वीक (वाईएफडब्ल्यू) और एचडीआईएल-इंडिया कॉटन वीक (एचडीआईएल-आईसीडब्ल्यू) के लिए रैंप पर चला चुकी है। वह लक्मे का चेहरा भी रही है। उन्होंने हुंडई आई २०, इंडिगो नेशन, माइन्त्र डॉट कॉम और ब्लेंडर की प्राइड के लिए विज्ञापन में भी काम किया है।

फिल्मी करियर

उन्हें सबसे पहले एक कॉफ़ी शॉप में अनिल कपूर और उनके पुत्र द्वारा देखा गया था तब उन्हें "आयशा" फिल्म के लिए चुना गया। २०१४ में हेडेन को कंगना रानौत के साथ "क्वीन" फिल्म में देखा गया इस फिल्म में हेडेन के अभिनय की आलोचकों के द्वारा बहुत तारीफ़ हुई। फिल्म को सर्वसम्मत आलोचकों की प्रशंसा की मिली और बॉक्स ऑफिस पर भी हिट हुई। लीसा को इसके बाद "ऐ दिल हैं मुश्किल" में भी देखा गया।

व्यावसायिक जीवन

अक्तूबर २०१६ में लीसा ने दिनों लालवानी से विवाह किया।१ ७ मई को लिसा ने एक पुत्र को जन्म दिया जिसका नाम उन्होंने "जैक" रखा।
२००८ ऑस्ट्रेलियाई ओपन टेनिस प्रतियोगिता

पुरुष एकल

नोवाक जोकोविच ने  जो विल्फ्रैड सोंगा को 4-6 6-4 6-3 7-6(2) से हराया।

महिला एकल

रूस की मारिया शरापोवा ने सर्बिया की अना इवानोविच को ७-५, ६-३ से हराकर यह खिताब पहली बार जीता। दोनों ही खिलाड़ि केवल बीस वर्ष की उम्र में ही इस फाइनल में पहुँची थीं।

पुरुष युगल

जोनाथन एलरिच /  एंडी रैम ने  आर्नॉद क्लेमाँ /  मिकाएल लोद्रा को 7-5 7-6 (4) से हराया।

महिला युगल

अलोना बोन्डारेंको /  कैटरीना बोन्डारेंको ने  विक्टोरिया अज़ारेन्का /  शहर पीर को 2-6, 6-1, 6-4 से हराया।
हैनवेल

हैनवेल (अंग्रेज़ी: Hanwell) एक पश्चिम लंदन में ईलिंग बरो का नगर है, साउथॉल और ईलिंग के बीच में।
१४३७ ईसा पूर्व

१४३७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४३७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गौतम मेनन

प्रारंभिक जीवन और शिक्षा

गौतम मेनन का जन्म २५ फ़रवरी १९७३ को हुआ था। उनका जन्म एक मलयाली पिता और तमिल माँ को केरल के पलक्कड़ जिले के ओटट्पालम शहर में हुआ था। वे केरल में पैदा होकर अपनी शिक्षा तमिलनाडु में किया था। वे त्रिची के केके नगर के वेलान्कनि राज स्कूल में अपनी शिक्षा किया। वे अपने मैकेनिकल इंजीनियरिंग तमिलनाडु के त्रिची के मूकामबिकै कॉलेज में किया था। उनका शादी प्रीती के सात हुआ था। मेनन दंपतियों को तीन बेटे है जिनका नाम आर्य, ध्रुव और आध्य है।

जीवन-यात्रा

सन १९९३ में उनका कॉलेज के समय वे अपने फिल्मों मिन्नले,वार्णम आयिरम (२००८) और विन्नैतांडी वरुवाय(२०१०) का मुख्य पात्रों का प्रेरणा मिला। उनको देअद पोएट सोसैटी और नायगन फिल्मों से भी प्रेरणा मिला। वे अपने मता पिता से अपने जीवन-यात्रा को बदलने का इच्छा प्रकट किया। वे कॉलेज होस्टल में अपने पेहले फिल्म की कहानी लिखे थे। उनकी माँ की इच्छा यह था की वे एक विज्ञापन सफलता निर्माता बने और फिल्म निर्माता राजीव मेनन के सात शागिर्दी करें। मिन्सरा कनवु (१९९७) फिल्म के लिये वे सहायक निदेशक के रूप में काम किये थे। इस फिल्म में वे एक कैमियो भूमिका में दिखाई दिया थे।
वे अपने पेहले रोमांटिक फिल्म "ओ लाल" (२०००) को निर्देशन किया। वे अपने निर्माताओं को बदल कर, फिल्म का नाम भी बदल दिया। इस फिल्म का नया नाम मिन्नले था। इस फिल्म में मादवन नयक के पात्र कर रहे थे। मेनन ने कह कि, इस फिल्म बनने में उनको कठिनाई हुआ क्योंकि इस फिल्म के सरे सदस्य फिल्म उद्योग में नये थे। सिरफ एक तकनीशियन सुरेश युरयेस, अनुभवी था। मेनन को और दबाव हुआ जब नायक मादवन ने मेनन को फिल्म के कहानी को उनके उपदेशक मनी रत्नम से बयान करने केलिये कहा क्योंकि नायक मादवन यह जानना चाहते की,अलैपायुदे फिल्म के सफलता के बात क्या यह फिल्म उनका जीवन-यात्रा के लिये सही है या नही। मनी रत्नम इस कहानी से उतना कुश नहीं थे, पर नायक मादवन को इनके हालत को देखकर सहानुभूति से इस फिल्म में काम करने केलिये हान कहा। इस फिल्म के अन्य अभिनेताओं अब्बस और रीमा सेन है। मेनन ने रीमा सेन को अभिनेत्री के रूप में परिचय दिया था। वे हर्रिस जैरज को भी संगीत निर्देशक के रूप में परिचय दिया था। इस फिल्म २००१ वेलेंटाइन्स डे को प्रकाशन हुआ। इस फिल्म का कहानी यह है की, एक युवक एक लड़की के साथ प्यार में पड़ जाता है,जो उसके पुराने कॉलेज दुश्मन के मंगेतर है और वह उससे केसे शादी करता है। जब ये फिल्म प्रकाशन हुआ तब इसे आलोचकों से प्रशंसा जीत लिया था।
उनियाल

उनियाल उत्तर भारत की गढ़वाली ब्राह्मण जाति है, जो अक्सर उत्तरांचल राज्य में उपयोग होती है। यह उत्तराखंड के श्रेष्ठतम ब्राह्मणों में जाने जाते हैं। नौंवी शताब्दी में विहार राज्य के मिथिला (दरभंगा) से जयानन्द व विजयानन्द झा जो कि ममेरे भाई थे व भारद्वाज व कश्यप गोत्री थे गढ़वाल के औणी ग्राम में बसने के कारण यह उनियाल कहलाये ।
न्यायपालिका

भारतीय न्यायपालिका

भारत की स्वतंत्र न्यायपालिका का शीर्ष सर्वोच्च न्यायालय है, जिसका प्रधान प्रधान न्यायाधीश होता है। सर्वोच्च न्यायालय को अपने नये मामलों तथा उच्च न्यायालयों के विवादों, दोनो को देखने का अधिकार है। भारत में 25 उच्च न्यायालय हैं, जिनके अधिकार और उत्तरदायित्व सर्वोच्च न्यायालय की अपेक्षा सीमित हैं। न्यायपालिका और व्यवस्थापिका के परस्पर मतभेद या विवाद का सुलह राष्ट्रपति करता है।

राज्य न्यायपालिका

राज्य न्यायपालिका में तीन प्रकार की पीठें होती हैं-
एकल जिसके निर्णय को उच्च न्यायालय की डिवीजनल/खंडपीठ/सर्वोच्च न्यायालय में चुनौती दी जा सकती है
खंड पीठ 2 या 3 जजों के मेल से बनी होती है जिसके निर्णय केवल उच्चतम न्यायालय में चुनौती पा सकते हैं
संवैधानिक/फुल बेंच सभी संवैधानिक व्याख्या से संबधित वाद इस प्रकार की पीठ सुनती है इसमे कम से कम पाँच जज होते हैं

अधीनस्थ न्यायालय

इस स्तर पर सिविल आपराधिक मामलों की सुनवाई अलग अलग होती है इस स्तर पर सिविल तथा सेशन कोर्ट अलग अलग होते है इस स्तर के जज सामान्य भर्ती परीक्षा के आधार पर भर्ती होते है उनकी नियुक्ति राज्यपाल राज्य मुख्य न्यायाधीश की सलाह पर करता है
 फास्ट ट्रेक कोर्ट – ये अतिरिक्त सत्र न्यायालय है इनक गठन दीर्घावधि से लंबित अपराध तथा अंडर ट्रायल वादों के तीव्रता से निपटारे हेतु किया गया है
ये अतिरिक्त सत्र न्यायालय है इनका गठन दीर्घावधि से लंबित अपराध तथा अंडर ट्रायल वादों के तीव्रता से निपटारे हेतु किया गया है
 इसके पीछे कारण यह था कि वाद लम्बा चलने से न्याय की क्षति होती है तथा न्याय की निरोधक शक्ति कम पड जाती है जेल में भीड बढ जाती है 10 वे वित्त आयोग की सलाह पर केद्र सरकार ने राज्य सरकारों को 1 अप्रैल 2001 से 1734 फास्ट ट्रेक कोर्ट गठित करने का आदेश दिया अतिरिक्त सेशन जज याँ उंचे पद से सेवानिवृत जज इस प्रकार के कोर्टो में जज होता है इस प्रकार के कोर्टो में वाद लंबित करना संभव नहीं होता है हर वाद को निर्धारित स्मय में निपटाना होता है
बलवंतराय मेहता

जीवन

बलवंतराय गोपालजी मेहता का जन्म 19 फरवरी 1900 को भावनगर में एक माध्यम वर्गीय परिवार में हुआ था। उन्होनें बीए तक पढ़ाई की लेकिन विदेशी सरकार से डिग्री लेने से मना कर दिया। यह भारतीय स्वतंत्रता आंदोलन में भी गए। यह वर्ष 1920 में असहयोग आंदोलन का राष्ट्रीय आंदोलन में भी हिस्सा लिया। उन्होनें 1921 में भावनगर में प्रजा मण्डल की स्थापना की जो स्वतंत्रता संग्राम में भाग लेता है। यह सविनय अवज्ञा आंदोलन में 1930 से 1932 तक रहे। इसके बाद यह बारडोली सत्याग्रह का भी हिस्सा बने। इसके बाद 1942 में उन्हें भारत छोड़ो आन्दोलन के कारण तीन वर्ष के कारावास की सजा सुनाई गई थी। यह अंग्रेज़ी राज के दौरान सात वर्षों तक कारावास में कैद थे। बाद में महात्मा गांधी ने उन्हें सुझाव दिया की वह काँग्रेस कार्यकारी समिति से जुड़ जाएँ। तब जवाहरलाल नेहरू उसके अध्यक्ष बने थे। वे इसके बाद वर्ष 1949 में महासचिव के पद हेतु चुनाव लड़े थे और उसके बाद 1957 में लोक सभा के लिए गोहीलवाद (भावनगर) से चुनाव लड़ा।

मृत्यु

19 सितम्बर 1965 को भारत-पाक युद्ध के दौरान वह मीठापुर से कच्छ तक जा रहे थे। रास्ते में पाकिस्तानी वायु सेना ने उनके विमान पर हमला कर दिया। जिसमें मेहता जी के साथ उनकी पत्नी, तीन कार्यकर्ता, एक पत्रकार और दो विमान चालक की मौत हो गई।
तन्यता

पदार्थ विज्ञान में तन्यता (ductility) किसी ठोस पदार्थ की तनाव डालने पर खिचकर आकार बदल लेने की क्षमता को बोलते हैं। तन्य पदार्थ (ductile materials) आसानी से खींचकर तार के रूप में बनाए जा सकते हैं, जबकि अतन्य (non-ductile) पदार्थ तनाव डालने पर असानी से नहीं खिंचते और अक्सर टूट जाते हैं। सोना और ताम्बा दोनों तन्य पदार्थों के उदाहरण हैं। इसी तरह आघातवर्धनीयता (Malleability) किसी पदार्थ की दबाव या आघात पड़ने पर बिना टूटे आकार बदल लेने की क्षमता को कहते हैं। मसलन चाँदी को पीटकर उसका मिठाई व पान पर चढ़ाने वाला वर्क इसलिए बनाया जा सकता है क्योंकि वह तत्व आघातवर्धनीय (malleable) है।

तन्यता और आघातवर्धनीयता

यह आवश्यक नहीं है कि जो पदार्थ तन्य हो वह आघातवर्धनीय होगा, या जो पदार्थ आघातवर्धनीय है वह तन्य होगा। मसलन सोना आघातवर्धनीय भी है और तन्य भी - इसे पीटकर इसका पन्ना भी पनाया जा सकता है और खींचकर इसकी तार भी। लेकिन, इसके विपरीत, सीसा आघातवर्धनीय है और इसे पीटकर मूर्तियों में आकार दिया जा सकता है। लेकिन सीसा तन्य नहीं है - इसकी खींचकर तार बनाई जाए तो यह आसानी से टूट जाता है।
जैन मंदिर, बीकानेर

नगर के मध्य में एक जैन मंदिर है जिसके मध्य से पाँच मार्ग निकले हैं, जो अन्य सड़कों से मिलते हुए शहरपनाह के किसी एक दरवाजे से जा मिलते हैं। कोट दरवाजे के बाहर अलखगिरि मतानुयायी लच्छीराम का बनवाया हुआ 'अलखसागर' नाम का प्रसिद्ध कुआं है, जो बीकानेर के सबसे अच्छे कुओं में से एक माना जाता हैं। अन्य कुओं की संख्या १४ है, जो बहुधा बहुत गहरे हैं। इन कुओं में अधिकांश जल सुस्वादु तथा पीने योग्य है। महाराजा अनूपसिंह का बनवाया हुआ 'अनोपसागर' कुआं भी उल्लेखनीय है। नगर के बाहर के तालाबों में महाराजा सूरसिंह का बनवाया हुआ 'सूरसागर' सबसे अच्छा माना जाता है।
मुस्कान किरार

पारिवारिक स्थिति

मुस्कान के पिता श्री वीरेंद्र किरार की जबलपुर में एक छोटी सी मीट की दुकान है और माता श्रीमती माला किरार  गृहणी हैं। मुस्कान ने देश को गोल्ड दिलाने के लिए एक साल के लिए पढ़ाई भी छोड़ दी। मुस्कान किरार की एक छोटी बहन एवं एक छोटा भाई भी है.

अतिरिक्त रुचियाँ

चित्रकला  - मुस्कान को चित्रकला में गहरी रूचि है. वे 2011 से 201३ तक बालभवन जबलपुर की सदस्य रहीं.
ऋषिकेश रेलवे स्टेशन

ऋषिकेश रेलवे स्टेशन (RKSH) भारतीय रेल का एक रेलवे स्टेशन है। यह ऋषिकेश शहर में स्थित है। इसकी ऊंचाई 372 मी. है।
महापरिनिब्बाण सुत्त

विवरण

सूत्र के आरम्भ में सावन शुरु होने में कुछ दिन बचे हैं। मगध के हर्यक वंश के राजा अजातशत्रु ने अपने मंत्री वस्सकार (संस्कृत: वर्षकार) को भगवान बुद्ध को राजगीर में जाकर मिलने का निर्देश दिया। वस्सकार बुद्ध के पास गए और उन्हें अजातशत्रु के समाचार व योजनाओं की जानकारी देते हुए धार्मिक सीख ली। वहाँ आनंद, महात्मा बुद्ध के दस प्रमुख शिष्यों में से एक और बुद्ध के चचेरे भाई, भी उपस्थित थे। महापरिनिब्बाण में महात्मा बुद्ध द्वारा किया गया संवाद अक्सर आनंद को सम्बोधित है। वर्णन में सावन का अंत, उसके बाद का काल और फिर बुद्ध का देहांत बताया गया है। उन्होंने शरीर-त्याग से पहले आंनद को सम्बोधित किया और कहा कि: "यह सम्भव है कि कुछ अब सोचें कि 'हमारे शिक्षक अब अतीत में चले गए हैं और अब अब हमारा कोई शिक्षक नहीं।' लेकिन ऐसा नहीं सोचना चाहिए, आनंद, जो भी प्रशिक्षण या मार्गदर्शन मैंने दिया है, मेरे मरणोपरांत अब वही तुम्हारा शिक्षक है।" कुछ समय में उनका देहांत हुआ और फिर उनके शरीर को देह-संस्कार के लिये तैयार किया गया। दाह-संस्कार के बाद वस्तुओं को (जिन्हें धातु कहा जाता है) आठ स्मारकों में (जिन्हें चैत्य कहते हैं) स्थापित करा गया।
ऊरेंसे बड़ा गिरजाघर

इतिहास

यहाँ की पहिली चर्च सांता मारीया दे ला मादर (Santa María la Madre) को समरपित थी। 1887 ਵਿੱਚ  यहाँ 550ई. में एक गिरजाघर की नीव रखी गयी जो संत मार्टिन को समरपित थी। 1887ई. में इसे अधिकारिक तौर पर गिरजाघर बना दिया गया।

आर्किटेक्चर

इसका अंदरुनी हिस्सा गोथिक शैली में बना हुआ है।

मकबरा

इसमें बिशप वास्को पेरेज़ मारीनो (Bishop Vasco Pérez Mariño died 1342) का मकबरा बना हुआ है।
चूरामन अहीर

गोंड इतिहास में अहीरों का नाम बार-बार आता है। मंडला, जबलपुर, होशंगाबाद, छिंदवाड़ा, सिवनी, बालाघाट, बेतूल व नागपुर के समस्त इलाके गोंड साम्राज्य के कब्जे में आ गए थे, जो कि पहले नागवंशियों, अहीर राजाओं व कुछ अन्य राजपूतों के कब्जे में थे।

चूरामन अहीर

चूरामन अहीर, गोंड दुर्ग का सेनापति था जो बाद में मध्य भारत के वर्तमान जबलपुर जिले में केमोर के पास 22 गावों की रियासत का राजा बना। यह जागीर उसे गढ़ मंडला के राजा नरेन्द्र सा (A.D. 1617–1727) ने भेंट की थी।

हमीर देव

गोंड साम्राज्य के नरेंद्र शाह के शासन काल में जबलपुर के कटंगी में एक सैनिक चौकी थी, जिसके सेनापति चूरामन अहीर की सैनिक उपलब्धियों के उपलक्ष में कमोर या क्य्मोरी के पास के 22 गाँव की सनद दी गयी थी, यहाँ पर चूरामन ने सन 1722 में अपने पुत्र हमीरदेव को स्थापित किया। बाद में चूरामन ने अपना प्रभुत्व देवरी (सागर जिला) तक बढ़ा लिया था जहाँ उसने 1731 तक शासन किया। सन 1731 में नरेंद्र शाह ने देवरी चूरामन से छीन लिया था।
कैमोरी में चूरामन की दस पीढ़ियों तक कब्जा बरकरार रहा।
विलियम टर्नर

जोजेफ मैलार्ड विलियम टर्नर (1775-1851) इंगलैण्ड के सफल एवं संपन्न चित्रकार थे। उन्होंने अपनी सारी संपत्ति कला और कलाकारों के हितार्थ समर्पित कर दी।

परिचय

बाल्यकाल से ही टर्नर चित्रकारी किया करते थे। उनके पिता इन चित्रों को अपने केश कर्तनालय में रखते थे और हजामत का कार्य करते करते लगे हाथ उन्हें बेच भी लेते थे। 11 साल की उम्र में उन्होंने सोहो अकादेमी में अपनी शिक्षा शु डिग्री की और कुछ ही वर्ष के बाद रायल अकादेमी के विद्यालय में प्रवेश किया। चित्रकारी में पारंगत होने का उन्होंने बीड़ा उठाया था। आर्किटेक्ट और एनग्रेवर्स के छोटे मोटे कामों में वे अक्सर मदद किया करते थे जिससे उनका गुजारे लायक उपार्जन भी हो जाया करता था। इन्हीं दिनों टर्नर की गिर्तिन नामक जल-रंग-विशारद चित्रकार (water colourist) से भेंट हुई। ये दोनों चित्रकार डॉक्टर टॉमस मनरो के निवासस्थान पर मिला करते थे। चित्रों के बारे में बाद विवाद तथा आलोचनाएँ हुआ करती थीं। मनरो बड़े उदार व्यक्ति थे। चित्रकारों से वे बड़ा प्रेम करते थे और उनकी आर्थिक एवं नैतिक सहायता भी किया करते थे।
सन् 1797 में टर्नर ने अपना तैलचित्र प्रथम रायल अकादेमी में प्रदर्शित किया। इन्हीं दिनों किसी मासिक पत्रिका से उनको अनुबंध मिला। टर्नर को इस अनुबंध के अनुसार जगह जगह प्रवास करना था। प्रकृति के स्थानीय रेखाचित्र बनाने थे। इस कार्यभार के परिणामस्वरूप टर्नर की प्रकृतिचित्रण की एक अपनी विशिष्ट शैली बन गई।
कोजोन्स (1752-99) के जलचित्र टर्नर ने जब देखे, उन्हें ज्ञात हुआ कि काव्यमय सौंदर्य की सृष्टि निसर्ग के अप्रत्याशित रंगों और भावों में होती है। प्रकृति का सौंदर्य अपने में स्वयं पूर्ण है और चित्रकार को सौंदर्य दर्शन करने के लिये प्रकृति की ही शरण लेनी होगी।
टर्नर को 1799 में रायल अकादेमी का सहकारी सदस्य चुना गया और 1802 में वे पूर्ण सदस्य बन गए। अब उनकी कीर्ति फैलने लगी। धनार्जन भी बिना किसी रुकावट के चलता रहा। टर्नर अब अकाश, मेघ, सागर आदि का बदलता रूप अपने चित्रपटलों पर अंकित करने लगे।
उदाहरणस्वरूप, "युलेसिस और पालिफिमस" नामक चित्र-यह निसर्ग की एक झाँकी (vision) का आंतरिक दृश्य है। बादलों के पलायित खंड, रंगों के बदलते भाव, प्रकाशपुंजों की "स्वर्णमयी अप्सर रमणी; मानों टर्नर के इस चित्र में अवारित दिखाई देते हैं। घनीभूत वातावरण के पार्श्वपटल पर चमकते दमकते, बदलते, संध्याराग अनुभूत रागिणी समान बज उठते हैं। आंत्वान वात्तो की कला प्रकाश पर आधारित थी। वात्तों के बाद टर्नर ने यूरोपीय कला को छायाप्रकाश के तर्क से मुक्तकिया। उनके चित्रों में प्रकाश ही महत्व रखता है। प्रकाश को आधार बनाकर 19वीं शताब्दी में मोने, रेन्वा, सोरा, आदि चित्रकारों ने जो आंदोलन शु डिग्री किया उसकी प्रस्तावना हम टर्नर के निसर्ग चित्रों में पूरी तरह से पाते हैं।
"तेमरैर समर नौका का आखरी प्रवास" चित्र में इंग्लैंड को नेपोलियन पर मिली हुई विजय का एक गर्वपूर्ण जयघोष है।
रस्किन ने अपने "मॉडर्न पेंटर्स" नामक कला के आलोचनात्मक ग्रंथ में टर्नर की बड़ी प्रशंसा की टर्नर ने जीवन पर्यंत विवाह नहीं किया लेकिन गृहस्थ जीवन बिताने की उनकी बड़ी अभिलाषा थी। वे अपना दिन दो प्रकार से व्यतीत करते थे। उनका एक रूप महान चित्रकार का था, जब वे अपने स्टूडिओ में बड़े-बड़े लोगों से मिलते जुलते थे और कला संबंधी विषयों पर विचार आलोचनाएँ किया करते थे। अपने दूसरे रूप में वे संशयास्पद बस्ती में किसी न किसी महिला के साथ शराब एवं विलासिता में, भोगसुलभ लोलुपता में, टर्नर के बदले "बूथ" नाम से अपना परिचय देते थे। इस तरह उनका समय बीत जाता था।
दिसंबर 1851 में लंदन शहर में टर्नर का देहांत हुआ।
टोंक

विवरण

यह बनास नदी के ठीक दक्षिण में स्थित है। भूतपूर्व टोंक रियासत की राजधानी रह चुके इस शहर की स्थापना 1643 में अमीर खाँ पिंडारी ने की थी और यह छोटी पर्वत श्रृंखला की ढलानों पर अवस्थित है। इसके ठीक दक्षिण में क़िला और नए बसे क्षेत्र हैं। आसपास का क्षेत्र मुख्यत: खुला और समतल है, जिसमें बिखरी हुई चट्टानी पहाड़ियाँ हैं।
यहाँ मुर्ग़ीपालन और मत्स्य पालन होता है तथा अभ्रक और बेरिलियम का खनन होता है। भूतपूर्व टोंक रियासत में राजस्थान एवं मध्य भारत के छह अलग-अलग क्षेत्र आते थे, जिन्हें पठान सरदार अमीर ख़ाँ ने 1798 से 1817 के बीच हासिल किया था। सन् 1948 में यह राजस्थान राज्य का अंग बना।

कृषि और खनिज

टोंक इस क्षेत्र का प्रमुख कृषि बाज़ार एवं निर्माण केंद्र है। ज्वार, गेहूं, चना, मक्का, कपास और तिलहन यहाँ की मुख्य फ़सलें हैं।

खातौली

यह गाँव टोंक की उनियारा तहसील के पास स्थित है। यहाँ पर ""विद्युत"" बनाने का प्लांट है जिसमें सरसों के नष्ट होने वाले भाग से बिजली का उत्पादन किया जाता है। इस प्रक्रिया से आस-पास के लोगों को रोजगार मिलता है।

उद्योग और व्यापार

टोंक बीड़ी, सूती वस्त्र की बुनाई, चर्मशोधन और नमदा बनाने की हस्तकला यहाँ के मुख्य उद्योग हैं। टोंक में राजस्थान की मिर्च मंडी मौजूद है। इसके अलावा यहाँ से निकलने वाली मिर्च और खरबूजे पूरे राजस्थान में प्रसिद् है |
टोंक की बीड़ी, सूती वस्त्र की बुनाई, चर्मशोधन और नमदा बनाने की हस्तकला यहाँ के मुख्य उद्योग हैं। टोंक में राजस्थान की मिर्च मंडी मौजूद है। इसके अलावा यहाँ से निकलने वाली मिर्च और खरबूजे पूरे राजस्थान में प्रसिद्ध हैं।

शिक्षण संस्थान

यहाँ का कॉलेज महर्षि दयानन्द विश्वविद्यालय, अजमेर से सम्बध है।  टोंक के निवाई स्थान में "बनस्थली विद्यापीठ" है जो महिलाओ की पूर्णतया निवासीय विश्वविद्याल है,जो महिलाओ के लिए कई प्रकार के उच्च शिक्षा के पाठ्यक्रम उपलब्ध कराती है। इसी स्थान पर डॉक्टर के एन मोदी विश्वविद्यालय भी है। टोंक में बी एड, बी एस सी आदि के कई कॉलेज हैं। यहां सरकारी यूनानी मेडिकल कॉलेज व अस्पताल भी है

कुप्रथा

टोंक, अजमेर, बूँदी, भीलवाड़ा और बाराँ के देहाती क्षेत्रों में एक प्रथा "नाता" के नाम से प्रचलित है। इसके अंतरगत एक वैवाहित महिला किसी दूसरे पुरुष के साथ रहने और शारिरिक सम्बंध बना सकती है जब उसके पहले पति को मुआवज़ा की रक़म दी जाए। इन पैसों को झगड़ा कहा जाता है जो एक प्रकार से विवाह के समय हुए खर्च की भरपाई होती है।
लक्ष्मण जू

स्वामि लक्ष्मण जू रैना (9 मई 1907 – 27 सितम्बर 1991) कश्मीर शैवदर्शन के महान पण्डित थे। उन्हें उनके अनुयायियों द्वारा लाल साहिब (ईश्वर के दोस्त) के रूप में जाना जाता है जो उन्हें एक साधित संत के रूप में मानते हैं।
आगरा विमानक्षेत्र

आगरा विमानक्षेत्र  आगरा में स्थित है। इसका ICAO कोड है VIAG और IATA कोड है AGR। यह एक सैन्य हवाई अड्डा है। यहां कस्टम्स विभाग उपस्थित हाँ है। इसका रनवे पेव्ड है। इसकी प्रणाली यांत्रिक नहीं है। इसकी उड़ान पट्टी की लंबाई 9000 फी. है।
कार्तिक कृष्ण त्रयोदशी

कार्तिक कृष्ण त्रयोदशी भारतीय पंचांग  के अनुसार आठवें माह की अट्ठाइसवी तिथि है, वर्षान्त में अभी १२२ तिथियाँ अवशिष्ट हैं।
खदिरवनी

खदिरवनी बौद्ध देवी तारा का एक रूप हैं। इस शब्द का अर्थ होता है - 'खैर के वन में रहनेवाली'। यह हरितवर्ण, वरद मुद्रा में तथा कमल धारण किए अंकित की जाती हैं। 'अशोक कांता' और 'एकजटा' इनकी सहचरी कही गई हैं।
मा लिन (युदृध देव)

मा लिन (1873-1945) चीन में एक मुखिया था जळि बिसवान शताब्दी मैं।
रहीम का मकबरा

संरक्षण

सदियों तक बदहाली झेलने के बाद इंटर ग्लोब फाउंडेशन और आगा खान सांस्कृतिक ट्रस्ट के संयुक्त प्रयास से वर्तमान में इस ऐतिहासिक इमारत के संरक्षण का कार्य चल रहा है।